### Beslutning

Byrådet kunne ikke tiltræde forslaget i byrådets møde den 4. november 2020.

**Beslutningsforslag fra Amanda Kjær**

I [adresse], har vi en folkeskole som er presset. De nye økonomiske rammer kan gøre en forskel. Alle lærere, pædagoger, skoleledere osv. gør uden tvivl deres allerbedste for at få det hele til at lykkes, men de skulle nu have flere ressourcer. I Kvalitetsrapporten 2020, så vi, at elevfravær, kedsomhed i undervisningen, manglende støtte og inklusion er nogle af de hovedpunkter, som mangler midler. Flere skolebestyrelser pegede ligeledes i deres udtalelser på, at skolerne er presset på disse parametre. I den nyeste forældretilfredshedsundersøgelsen så vi lignende resultater, da forældretilfredsheden med skolens faglige støtte til barnet ligger på 55,8% [1] og forældretilfredsheden med skole-/hjemsamarbejdet ligger på 63% [2] At hver 8. barn (12%.) i [adresse] ikke opnår 02 i dansk og matematik peger ligeledes i samme retning – skolerne mangler midler. Undersøgelser viser, at en tidligere indsats har effekt og det handler derfor om at hjælpe eleverne så hurtigt så muligt, både socialt og økonomisk.

Det foreslås derfor, at man i kommunen afsætter midler til at sikre, at de 12% af børnene i kommunen kan få støttetimerne så snart lærere eller forældre ser besværet jf. Folkeskoleloven §3, så de kan opnå 02 i dansk og matematik.

I den nyeste inklusionsopgørelse ser vi samtidig, at skolerne sender flere elever i specialtilbud end tidligere. Dette viser også, at skolerne har brug for flere ressourcer, så de kan tilbyde eleverne den støtte, som de har brug. I Folkeskolelovens §3 [3] står der, at elever, der ikke kan gennemføre den almindelige undervisning uden støttetimer, har krav på 9 timer/12 lektioners støtte. Det er de timer som dette forslag gerne vil sikre, at børnene får.

I Kend Din Kommune 2020[4] ses det, at vi i [adresse] har en udgift på 80.682 kr. pr. skoleelev. Den gennemsnitlige udgift blandt kommuner er 87.639 kr. Altså er vi i [adresse] kr. under de gennemsnitlige udgifter pr. skoleelev i kommunen. Matchede man i stedet gennemsnitsudgiften pr. skoleelev, ville skolerne få mulighed for at sikre de nødvendige rammer til at højne den sociale og faglige trivsel i skolerne. Hvis vi bare tog en mindre procentdel af det beløb, som kommunen ligger under gennemsnitsudgiften pr. skoleelev, ville man kunne tilbyde langt flere børn og unge i folkeskolerne de lovpligtige støttetimer, så de ville opnå bedre resultater både fagligt og socialt. Når vi ikke tilbyder denne støtte, så vælter vi ikke kun barnet, vi vælter også familien, som har et barn der er enormt presset og i mistrivsel. Flere forældre beretter nemlig, at når man som forældre har et barn i mistrivsel, så påvirker det hele hjemmet, forældrenes arbejdsliv og kan i sidste ende føre til sygemeldinger hos forældrene.

Det foreslås, at sygefravær samt forældrehenvendelser angående enten faglig eller social mistrivsel skal være en udløsende faktor for, at der bliver bevilliget støttetimer til eleven.  Samtidig vil en tidligere indsats også kunne føre til, at støttetimerne kan have kortere varighed end det ville være tilfældet med en senere indsats. Ligeledes skal lærerteamets og klassepædagogens vurdering også optræde som en udløsende faktor. Som det er i dag kan der gå 1-2 år med afklaring og udredning og evt. det ofte skal forbi Ankeklagenævnet for Specialundervisning, eleven bør støttes i denne periode og støtten kan efter udredning tilpasses til det nøjagtige behov.

Forslag til finansiering:

1. Hvad koster et magistratsstyr? Det virket som et tungt system og giver lang behandlingstid og tager flere gang i byrådet, Vi kan så give rådmands lignende egenskaber til udvalgsformænd/-kvinder/-personer så der stadig er en bred og demokratisk styring. Jeg tænker der ligger en stor besparelse her, der kan få udløst penge til mere trivsel og velfærd?
2. Opsparinger over 5 % fjernes og går til borgerforslag.
3. Opsparingen på 10 mio. til velfærdsteknologi halveres.
4. Direktørgruppens innovationsmidler en opsparing på 5 mio. halveres
5. Nedsæt central opsparing fra 2 % til ½ % (vil give ca. 42 mio.)

### Sagens forløb

07-10-2020 Aarhus Byråd
Sagens behandling blev udsat i byrådets møde den 7. oktober 2020.
 04-11-2020 Aarhus Byråd
Byrådet kunne ikke tiltræde forslaget i byrådets møde den 4. november 2020.